EELNÕU 2020/276

								KOMISJONID:

eelarve- ja arengu-	JK	
haridus-		
kultuuri- 		
majandus-		
revisjoni-		
sotsiaal- 		

VILJANDI LINNAVOLIKOGU

MÄÄRUS

27. august 2020   nr
Linnavalitsuse töökorra muutmine ja täiendamine

Määrus kehtestatakse kohaliku omavalitsuse korralduse seaduse § 49 lõike 11 ja Viljandi linna põhimääruse § 22 alusel.

§ 1. Muuta Viljandi Linnavolikogu 28.04.2016 määruse nr 87 „Viljandi Linnavalitsuse töökord“ (edaspidi määrus) § 6 lõiget 2 ning § 17 lõiget 3 ning asendada sõna „asjaajamiskorra“  sõnaühendiga „Viljandi Linnavalitsuse teabehalduse korra“.

§ 2. Täiendada määrust ning lisada sinna uus paragrahv alljärgnevas sõnastuses:

„§ 101. Kaugosalusega istungi läbiviimise nõuded
(1) Vajadusel võib toimuda linnavalitsuse istung täieliku või osalise kaugosalusega (edaspidi kaugosalus). Kaugosalusega istungi võib läbi viia, kui linnavalitsuse istungil osalejale on tagatud võimalus eemal viibides reaalajas toimuva kahesuunalise side abil istungil osaleda, teha istungi toiminguid (ettekanne, suulise küsimuse esitamine, sõnavõtt, hääletamine ja muud toimingud) ja anda teada nende tegemise takistusest.
(2) Soovist osaleda istungil kaugosalusega tuleb teatada linnasekretärile hiljemalt 2 tundi enne linnavalitsuse istungi algust.
(3) Kaugosalusega istungil kohaldab istungi juhataja töö korras istungi läbiviimist puudutavaid sätteid erisustega, mis on vajalikud kaugosalusega istungi läbiviimiseks ega takista linnavalitsuse istungil osalejal tema õiguste teostamist.
(4) Kui linnavalitsuse liikme osavõtt kaugosalusega istungist on takistatud Viljandi Linnavalitsuse kantseleist mitteolenevatel põhjustel, võib istungi juhataja otsustada istungi jätkamise nende linnavalitsuse liikmetega, kelle osalemine istungil ei ole takistatud.“

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ene Rink
Esitatud: 
Esitaja: Viljandi Linnavalitsus			Ettekandja: Ene Rink
Lk arv: 
Hääletamine: nõudmisel
Seletuskiri
Linnavalitsuse töökorra muutmine ja täiendamine

Eelnõu eesmärk on täiendada linnavalitsuse töökorda selliselt, et oleks tagatud ja reguleeritud võimalus istungite läbiviimiseks kaugosalusega täies mahus või osaliselt.

Kohaliku omavalitsuse korralduse seaduse § 49 lõike 11 järgi kehtestab linnavalitsuse täpsema töökorra, komisjonide moodustamise alused ja korra ning tegevuse alused volikogu.

Viljandi linna põhimääruse § 22 järgi on linnavalitsuse töövormiks istung, mille toimumise, ettevalmistamise ja läbiviimise üksikasjalik kord sätestatakse linnavalitsuse istungi töökorras.

Seonduvalt 12.03.2020 riigis COVID-19 viiruse levikuga kehtestatud eriolukorraga, tekkis vajadus lisaks elektroonilise istungi läbiviimise võimalusele hakata istungeid pidama veebiistungitena ehk kaugosalusega. Viljandi linnas oli võimalus inimestel nii kohale tulla kui ka veebi kaudu istungil osaleda.

Kuigi riigi seadusandlus ei keela taolisel moel istungeid läbi viimast, tuleb see siiski reguleerida meie oma õigusaktides.

Kuna Viljandi Linnavalitsuses on asjaajamiskorra asemel kooskõlas Vabariigi Valitsuse määrusega nr 88 „Teenuste korraldamise ja teabehalduse alused“ kehtestatud teabehalduse kord, on õige ka selles osas linnavalitsuse töökorras vastavas kohas teha muudatus.

(allkirjastatud digitaalselt)
Ene Rink
linnasekretär